Hatari

Hatari er eit islandsk techno-punkrock performance-band frå Reykjavík. Bandet består av Klemens Hannigan, Matthias Haraldsson og Einar Stefánsson. Bandet har gjeve ut éin EP og fleire singlar, og dei er kjende for sine performance-aktige liveframsyning og BDSM-inspirerte scenekostyme. Hatari skildrar seg sjølve som ein «anti-kapitalistisk-, BDSM-, techno- og performance kunst-gruppe». Hatari vann den islandske musikktevlinga Söngvakeppnin 2019 og representerte Island i Eurovision Song Contest 2019 med songen «Hatrið mun sigra». Bandet hamna på tiandeplass i finalen og vakte oppsikt då dei heldt opp palestinske flagg under avrøystinga.

 Bakgrunn 
Hatari vart skipa i 2015 av Hannigan og Haraldsson, og etter kvart slutta Stefánsson seg til gruppa. Dei hadde si fyrste framsyning under festivalen Iceland Airwaves i 2016 og spelte på nytt i festivalen i 2018.

Gruppa gav ut sin debut-EP, Neysluvara, i oktober 2017. EP-en resulterte i to musikkvideoar: «Ódýr» og «X».

Påska 2018 stod gruppa bak «dommedagsfestivalen» Háskar, med artistar, DJ-ar og band frå undergrunnsscena i Reykjavík.

 Eurovision Song Contest 2019 
I desember 2018 slapp bandet sin tredje singel, «Spillingardans», og hevda samstundes at dei hadde oppløyst gruppa sidan dei ikkje hadde lukkast med å «få slutt på kapitalismen». I januar 2019 vart likevel gruppa stadfesta som ein av ti deltakarar til den islandske utveljinga til Eurovision Song Contest, Söngvakeppnin 2019. Hatari vann tevlinga 2. mars og representerte Island i Eurovision Song Contest 2019 i Tel Aviv med songen «Hatrið mun sigra» (hatet vil sigra). I finalen hamna gruppa på tiandeplass av 26 deltakarar.

Bandet fekk stor merksemd under Eurovision Song Contest og truga fleire gonger med politiske stunt. Tevlinga vart dette året arrangert i Tel Aviv i Israel, og Hatari utfordra statsminister Benjamin Netanyahu til brytekamp og kom med fleire andre politiske ytringar. Eurovision Song Contest skal vere ei upolitisk tevling, og arrangøren EBU åtvara bandet om at dei hadde «nådd grensa av kva EBU kunne tolerere». Under avrøystinga i finalen heldt bandet opp banner og skjerf med det palestinske flagget på, og vart møtt med kraftig buing og piping frå publikum. EBU varsla i etterkant av finalen at flagg-stuntet ville «få konsekvensar».

Kort tid etter tevlinga gav Hatari ut ein ny singel, «Klefi/ Samed», saman med den palestinske musikaren Bashar Murad.

 Diskografi 

 EP-ar 
+Liste over EP-erTittelDetaljarHøgste
listeplasseringISLNeysluvara Gjeven ut: 31. oktober 2017
 Merke: Svikamylla ehf.
 Format: CD, digital nedlastning—«—» markerer at innspelinga ikkje nådde lista.

 Singlar 
TittelÅrHøgste listeplasseringAlbumISL«Ódýr»2017—Neysluvara EP«X»—«Spillingardans»2019— rowspan="3" «Hatrið mun sigra»1«Klefi / Samed (صامد)»–«—» markerer at innspelinga ikkje nådde lista.

 Utmerkingar og nominasjonar 
ÅrUtmerkingKategoriArbeidResultatKjelde2017Grapevine Music AwardsBeste live-framsyningHatari 2018The Reykjavík GrapevineBeste live-framsyningHatari Iceland Music NewsMusikkvideo-prisen«Spillingardans» Íslensku tónlistarverðlauninÅrets låt – rock«Spillingardans» Årets artistHatari2019SöngvakeppninSöngvakeppnin 2019«Hatrið mun sigra»  

 Referansar 

Denne artikkelen bygger på «Hatari» frå ,  den 9. januar 2021.  

 Bakgrunnsstoff


Kategori:Islandske musikkgrupper
Kategori:Islandske Eurovision Song Contest-deltakarar
Kategori:Eurovision Song Contest 2019-deltakarar